ԸՆՏԱՆԻՔԻ, ԿԱՆԱՆՑ ԵՎ ԵՐԵԽԱՆԵՐԻ ԻՐԱՎՈՒՆՔՆԵՐԻ ՊԱՇՏՊԱՆՈՒԹՅԱՆ ԲԱԺՆԻ ԿՈՂՄԻՑ 2015Թ. ԸՆԹԱՑՔՈՒՄ ԿԱՏԱՐՎԱԾ ԱՇԽԱՏԱՆՔՆԵՐԻ ՄԱՍԻՆ

Հաշվետու ժամանակահատվածում որոշակի աշխատանքներ են տարվել մարզում ընտանիքի, կանանց և երեխաների իրավունքների պաշտպանության ուղղությամբ:

2015թ. ընթացքում սոցիալապես անապահով ընտանիքների 27 երեխաներ տեղավորվել են բնակչության սոցիալական պաշտպանության Դիլիջանի խնամքի գիշերօթիկ հաստատությունում: Ընտանիքի կենսապայմանների ուսումնասիրություն արդյունքում հաստատությունում գտնվող 15 երեխաներ վերադարձել են կենսաբանական ընտանիքներ։

Շարունակվել են կյանքի դժվարին իրավիճակներում գտնվող երեխաների տվյալների տեղեկատվական համակարգի մուտքագրման աշխատանքները: Ներկայումս համակարգ է մուտքագրվել 943 կյանքի դժվարին իրավիճակներում հայտնված երեխաների մասին տվյալներ, որից 267-ը` 2015թ. ընթացքում:

2015թ. ընթացքում մարզում վկայագրվել են կրթության առանձնահատուկ պայմանների կարիք ունեցող 151 երեխաներ, որոնք կրթություն են ստանում մարզի հանրակրթական դպրոցներում։

Մարզպետարանը պարբերաբար համագործակցել է ՀՀ ոստիկանության Տավուշի մարզային վարչության եւ տարածքային համապատասխան բաժինների հետ: Եռամսյակը մեկ մարզպետարան են ներկայացվել ոստիկանության կողմից հաշվառման վերցված անչափահասների վերաբերյալ տվյալներ: Համատեղ աշխատանքների արդյունքում զգալիորեն նվազել են իրավախախտման հակում ունեցող, դժվար դաստիարակվող, նախկինում դատապարտված անչափահասների թիվը: Այժմ պրոֆիլակտիկ հաշվառման մեջ են գտնվում 10 անչափահասներ:

Անօթեւան և առանց ծնողական խնամքի մնացած 8 երեխաներ տեղավորվել են համապատասխան մանկատներում, որից 7-ը` Իջեւանի <<ՍՕՍ-մանկական գյուղում>>, 1-ը` Երևանի Մարի Իզմիրլյանի անվան մանկատանը: Ծնողների դիմումի հիման վրա 9 երեխաներ դուրս են գրվել մանկտներից:

Հանրակրթությունից դուրս մնացած և բացասական վարքագիծ դրսևորած 1 երեխա տեղավորվել է ՀՕՖ-ի երեխաների աջակցության կենտրոնում:

Երեխա որդեգրելու համար դիմած 5 ընտանիքից անհրաժեշտ փաստաթղթերը ստանալուց հետո կատարվել է այդ անձանց կենսապայմանների ուսումնասիրություն եւ տրվել համապատասխան եզրակացություն՝ երեխա որդեգրելու համար: Հաշվառվել է որդեգրման ենթակա 1 երեխա:

2015թ. ընթացքում հաշվառվել է խնամատար ընտանիք դաստիարակության համար երեխա վերցնել ցանկացող 1 անձ, որին տրվել է եզրակացություն խնամատար ծնող դառնալու հնարավորության վերաբերյալ:

Համայնքների խնամակալության ու հոգաբարձության մարմինների կողմից 4 անչափահասների նկատմամբ սահմանվել է խնամակալություն և հոգաբարձություն:

Հանրակրթությունից դուրս մնացած 3 երեխաների հետ տարվել են համապատասխան աշխատանքներ, որի արդյունքում այդ երեխաները վերադարձել են հանրակրթություն:

Շարունակվել են մարզում ծնունդը չգրանցված երեխաների հայտնաբերման աշխատանքները:

2015թ. մայիսի 15-ին մարզում նշվել է ,,Ընտանիքի օրը,,:

Հունիսի 1-ին կազմակերպվել եւ անց են կացվել երեխաների իրավունքների պաշտպանության միջազգային օրվան նվիրված միջոցառումներ:

Դեկտեմբերի 3-ին մարզում իրականացվել են ,,Հաշմանդամների իրավունքների պաշտպանության,, միջազգային օրվան նվիրված մի շարք միջոցառումներ:

Հաստատվել եւ ՀՀ տարածքային կառավարման նախարարություն ու ՀՀ աշխատանքի և սոցիալական հարցերի նախարարություն է ներկայացվել Տավուշի մարզի 2015թ. ,,Կանանց և տղամարդկանց իրավահավասարության,, եւ ,,Սեռի հատկանիշով բռնության կանխարգելման,, միջոցառումների ծրագրերը:

,,ՍՕՍ-մանկական գյուղեր,, ՀԲՀ-ի եւ մարզպետարանի աջակցությամբ ,,Մանկալքության կանխարգելում եւ ընտանիքների ամրապնդում,, ծրագրի շրջանակներում մարզի 4 համայնքների սոցիալապես անապահով 150 ընտանիքների 392 երեխաների տրամադրվել է հագուստ, սնունդ, ինչպես նաև սոցիալ-հոգեբանական, վերականգնողական տարբեր տիպի աջակցություն:

 Մարզպետարանը պարբերաբար համագործակցում է ,,Վորլդ Վիժն,, Տավուշի ՏԶԾ-ի հետ : 2014թ. ընթացքում մարզի 95 կարիքավոր ընտանիքների տրամադրվել է հագուստ, սնունդ եւ հիգիենայի պարագաներ:

ԸՆՏԱՆԻՔԻ, ԿԱՆԱՆՑ ԵՎ ԵՐԵԽԱՆԵՐԻ ԻՐԱՎՈՒՆՔՆԵՐԻ ՊԱՇՏՊԱՆՈՒԹՅԱՆ ԲԱԺՆԻ ՎԱՐԻՉ` Հ. ՔՈՉԱՐՅԱՆ